ہمارے عائلی مسائل

ہمارے عائلی مسائل پاکستانی دیوبندی عالم محمد تقی عثمانی کی ایک کتاب۔ یہ کتاب ہذا فیملی لاز آرڈینینس کی ان دفعات پر مشتمل ہے ، جو کتاب و سنت کے خلاف ہیں ۔ مفتی تقی عثمانی نے اس کتاب میں ان دفعات کی شرعی حیثیت واضح کی ہے ، مثلاً پوتے کی میراث سے متعلق دفعہ : اگر وراثت کے شروع ہونے سے پہلے مورث کے کسی لڑکے یالڑ کی کی موت واقع ہو جاۓ ، توایسے لڑ کے یالڑ کی کے بچوں کو (اگر کوئی ہوں) بحصہ رسدی وہی حصہ ملے گا ، جو اس لڑکے یا لڑکی کو (جیسی صورت ہو) زندہ ہونے کی صورت میں ملتا کو دلائل عقلیہ و نقلیہ کی روشنی میں کتاب و سنت سے متصادم و معارض قرار دیا ہے ۔اسی طرح تعد دازواج سے متعلق دفعہ : اگر کوئی شخص دوسری شادی کر ناچاہتاہے ، تو وہ ثالثی کو نسل سے پیشگی تحریری اجازت لئے بغیر دوسری شادی نہیں کر سکے گا ، ساتھ ہی اسے دوسری شادی کرنے کی وجوہ بھی بیان کرنی ہوں گی ، ثالثی کو نسل یہ تحقیق کرے گی کہ آیا یہ دوسری شادی پہلی بیوی کی رضامندی سے ہو رہی ہے یا نہیں ، کا ناقدانہ جائزہ پیش کیا ہے ۔احکام طلاق سے متعلق دفعات کی شرعی حیثیت بھی کتاب ہذا میں شامل ہے ۔ کتاب کے ١٨٩ صفحات ہیں اور دار الاشاعت کراچی سے ١٤١٣ ھ میں شائع ہوئی ہے ۔

مزید دیکھیے 
محمد تقی عثمانی کی تصانیف کی فہرست

حوالہ جات 

اردو کتب
کتب اہل سنت
اسلام سے متعلق کتابیں
تصانیف محمد تقی عثمانی دیوبندی ادب